CELEX: 31986R1495
Language: el
Date: 1986-05-16 00:00:00
Title: Κανονισμός (ΕΟΚ) αριθ. 1495/86 της Επιτροπής της 16ης Μαΐου 1986 που τροποποιεί για τέταρτη φορά τον κανονισμό (ΕΟΚ) αριθ. 2858/85 σχετικά με την πώληση χοιρείου κρέατος που κατέχει ο βελγικός οργανισμός παρεμβάσεως σύμφωνα με τους κανονισμούς (ΕΟΚ) αριθ. 772/85, (ΕΟΚ) αριθ. 978/85 και (ΕΟΚ) αριθ. 1477/85

Avis juridique important

|

31986R1495

Κανονισμός (ΕΟΚ) αριθ. 1495/86 της Επιτροπής της 16ης Μαΐου 1986 που τροποποιεί για τέταρτη φορά τον κανονισμό (ΕΟΚ) αριθ. 2858/85 σχετικά με την πώληση χοιρείου κρέατος που κατέχει ο βελγικός οργανισμός παρεμβάσεως σύμφωνα με τους κανονισμούς (ΕΟΚ) αριθ. 772/85, (ΕΟΚ) αριθ. 978/85 και (ΕΟΚ) αριθ. 1477/85  

Επίσημη Εφημερίδα αριθ. L 131 της 17/05/1986 σ. 0026 - 0027

***** ΚΑΝΟΝΙΣΜΟΣ (ΕΟΚ) αριθ. 1495/86 ΤΗΣ ΕΠΙΤΡΟΠΗΣ  της 16ης Μαΐου 1986  που τροποποιεί για τέταρτη φορά τον κανονισμό (ΕΟΚ) αριθ. 2858/85 σχετικά με την πώληση χοιρείου κρέατος που κατέχει ο βελγικός οργανισμός παρεμβάσεως σύμφωνα με τους κανονισμούς (ΕΟΚ) αριθ. 772/85, (ΕΟΚ) αριθ. 978/85 και (ΕΟΚ) αριθ. 1477/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 20,  Εκτιμώντας:  ότι ο κανονισμός (ΕΟΚ) αριθ. 2858/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3698/85 (4), προβλέπει την πώληση χοιρείων κρεάτων, που κατέχονται από τον βελγικό οργανισμό παρεμβάσεως βάσει των κανονισμών (ΕΟΚ) αριθ. 772/85 (5), (ΕΟΚ) αριθ. 978/85 (6) και (ΕΟΚ) αριθ. 1477/85 (7), με δημοπρασία και σε καθορισμένη τιμή στη συνέχεια του αποτελέσματος του διαγωνισμού·  ότι η εισαγωγή διαδικασίας πωλήσεως σε προκαθορισμένη κατ' αποκοπή τιμή θα μπορούσε να διευκολύνει την πώληση αυτών των κρεάτων σε ικανοποιητικές τιμές για την ανθρώπινη κατανάλωση· ότι, συνεπώς, θα πρέπει να ανασταλεί η εφαρμογή των διατάξεων του κανονισμού (ΕΟΚ) αριθ. 2858/85 που αποσκοπούν στην πώληση με δημοπρασία για την ανθρώπινη κατανάλωση καθώς και να τροποποιηθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2858/85 τροποποιείται ως εξής:  1. Η ένδειξη «Πώληση με δημοπρασία» στην επικεφαλίδα του τίτλου Ι αντικαθίσταται από την ένδειξη «Πώληση με δημοπρασία σε προκαθορισμένη κατ' αποκοπή τιμή».  2. Προστίθεται το ακόλουθο άρθρο 2β:  «Άρθρο 2β  1. Ο βελγικός οργανισμός παρεμβάσεως καταρτίζει, σε περιοδικά διαστήματα, προκήρυξη πωλήσεως σε προκαθορισμένη κατ' αποκοπή τιμή για τα προϊόντα που προορίζονται για την ανθρώπινη κατανάλωση, που περιλαμβάνει κυρίως:  α) την περιγραφή των προϊόντων καθώς και τις σχετικές τιμές·  β) το όνομα και τη διεύθυνση των ψυκτικών εγκαταστάσεων όπου θα αποθηκευθούν τα προϊόντα·  γ) για κάθε προϊόν, τις ποσότητες που διατίθενται προς πώληση ομαδοποιημένες κατά  - ψυκτική εγκατάσταση,  - χρησιμοποιούμενη υγειονομική σφραγίδα·  δ) την προθεσμία και τον τόπο υποβολής των αιτήσεων αγοράς·  ε) τις διατυπώσεις σχετικά με τη σύσταση της ασφάλειας και τις υποχρεώσεις όσον αφορά την αποθεματοποίηση, την επεξεργασία και τη διάθεση·  στ) δήλωση που προσδιορίζει ότι οι αιτήσεις αγοράς μπορούν να υποβάλλονται με τηλετύπημα.  2. Η διάρκεια της πωλήσεως καθώς και οι ποσότητες των προϊόντων και οι σχετικές τιμές καθορίζονται σύμφωνα με τη διαδικασία που προβλέπεται στο άρθρο 24 του κανονισμού (ΕΟΚ) αριθ. 2759/75.  3. Ο οργανισμός παρεμβάσεως δημοσιεύει την προκήρυξη της δημοπρασίας στο Moniteur Belge και με κάθε άλλο τρόπο που θεωρεί κατάλληλο.  4. Εφαρμόζονται οι διατάξεις των άρθρων 9, 10 και 11, του τίτλου ΙΙΙ και του τίτλου IV.  5. Ο βελγικός οργανισμός παρεμβάσεως ανακοινώνει στην Επιτροπή το αργότερο στις 15 κάθε μηνός τις ποσότητες του κρέατος που πωλήθηκαν σύμφωνα με το άρθρο αυτό κατά τη διάρκεια του προηγούμενου μηνός, ομαδοποιημένες κατά:  - προϊόν,  - ψυκτική εγκατάσταση,  - χρησιμοποιηθείσα υγειονομική σφραγίδα,  - αρχική εβδομάδα της θέσεώς τους σε ιδιωτική αποθεματοποίηση. »  3. Η ένδειξη «Πώληση σε καθορισμένη τιμή», που είναι επικεφαλίδα του τίτλου ΙΙ, αντικαθίσταται από την ένδειξη « Ειδικοί όροι σχετικά με τις πωλήσεις σε καθορισμένη τιμή».  Άρθρο 2  Αναστέλλεται η εφαρμογή του άρθρου 2 του κανονισμού (ΕΟΚ) αριθ. 2858/85.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 274 της 15. 10. 1985, σ. 22.  (4) ΕΕ αριθ. L 351 της 28. 12. 1985, σ. 51.  (5) ΕΕ αριθ. L 86 της 27. 3. 1985, σ. 20.  (6) ΕΕ αριθ. L 105 της 17. 4. 1985, σ. 6.  (7) ΕΕ αριθ. L 145 της 4. 6. 1985, σ. 17.